da da de da da cs da da da da da en en en da fi da da fr da da da da da sv da de de da da sv da en da da da de de da da da de da en sv da da da sv en da kn de da en da da da da de da da is da da fr en fr de fr da da da da da da da da da da da da da da da da da da da da en da nb da da da da da da ro da da da en nl da da en da da da da da da da da da da da da da da da da en de
Hvis du vil tjene penge på at hjælpe andre.
Hvis du har en opgave der skal løses.
Hvis du har et gør-det-selv relateret spørgsmål.
Du er logget ind som
1. Klud og sæbe
Vi må desværre konstatere, at godt sportsudstyr ofte er dyrt. Det holder til gengæld også ofte bedre, men der er ingen tvivl om, at træningsudstyr bliver udsat for lidt af hvert og derfor kan gå hen og blive lidt medtaget. Specielt udendørs sko lider for vores helbred, og det bliver ikke gjort bedre af regnen og mudderet, vi ikke rigtig kan undgå på denne tid af året. Det er derfor værd at beskytte sine fodboldsko og andre sportssko så godt som muligt, og den nemmeste, hurtigste og billigste måde at gøre det på er ved at rense sine sko ordentligt. Se hvordan, du udvider dine fodboldstøvlers levetid, her.
Rens dine fodboldstøvler med 3 enkelte trin
Udover slid fra din kropsvægt og stød og skrammer, som jo er ganske normalt, kan mudder og sådan noget som vejssalt skabe problemer for dine støvler. Hvis man skal spille fodbold ordentligt, kommer man ikke uden om den slags, og heldigvis er det ikke svært at få det meste af mudderet af igen. Faktisk behøver du ikke meget mere end en tandbørste, en klud og en opvaskesvamp eller lignende og noget sæbevand.
Først og fremmest skal du hive snørebåndet ud af støvlen og følg de 3 trin. Det kan du så vaske sammen med resten af dit tøj i vaskemaskinen eller ordne i hånden senere hen.
Hæld lidt sæbe i en balje med lunkent vand, så det skummer let, og smid kluden i. Vrid den, så det meste af vandet ryger ud, men vær ikke bange af dig – heldigvis er fodboldstøvler jo designet til at holde til lidt af hvert. Rens skoen med kluden for at blive fri for det lettilgængelige mudder. Kluden skal være blød og så skal du passe på, at farven fra svampen ikke smitter af eller er for grov. Jo hurtigere, du vasker skoen, efter den er blevet mudret til, jo nemmere er den at rense. Start med de mere sarte områder, før du går i gang med bunden af støvlen.  Til de mere genstridige og indtørrede mudderklumper er svampen stjernen. Brug altid den bløde side først og skrub let hen over mudderet. Hvis noget bliver hængende, kan du skrubbe forsigtigt med den grove side – men pas på, at du ikke ridser.
2. Husk lige tandbørsten
Nu er det tid til tandbørsten. En gammel tandbørste er intet mindre end genial til at nå de steder, der ellers er svære at komme til, når man renser små og besværlige ting. Den kan bruges til køkkenvasken, til hårtørreren og endda til selve hårbørsten (overvej dog at bruge en ny tandbørste til det). Det er din bedste ven, når du skal gøre sko rene. Dyp hovedet (altså tandbørstehovedet) i baljen med lunkent sæbevand og kig nærmere på de dele af skoen, der er sværere at komme til. Det er ofte der, hvor sømmene er, og toppen af støvlen, hvor snørebåndet normalt sidder fast.
Og så er det bunden af støvlen og knoppernes tur. Her giver det ikke rigtig mening at bruge kluden, for der vil ofte sidde store mudderkager. Gå direkte til svampen (også den grove side) og tandbørsten. Det gør ikke så meget, om denne side af skoen bliver ridset – knopperne og sålen er jo lavet af hårdt plastik eller metal.
3. Rens i vand
Derefter kan hele støvlen vaskes igennem med rent, lunkent vand uden sæbe. Hvis du bruger baljen, så pas på, at vandet er rent, så du ikke dypper støvlen ned i det beskidte vand fra før. Rens så støvlen igennem under vandhanen eller bruseren, hvor der er mere plads. Dette bør hjælpe, hvis der er plamager, der har sat sig fast, og du kan eventuelt tage en ren klud til hjælp her.
Gentag med den anden støvle og sæt dem begge til tørre et tørt og gerne solrigt sted – det er vigtigt, at skoen får lov til at tørre helt igennem, og at dette sker nogenlunde hurtigt.
Fodbold støvler er bare en af de mange ting som de professionelle fodbold spillere også værner meget om og med god grund, da de jo ikke kan spille uden. For nogle spillere bliver støvlerne, den lykketing som de tror på er baggrunden for deres succes. Aston Villas kaptajn Jack Grealishs er et godt eksempel. Efter lang tid med skade fra december 2018 formåede Jack Grealish at lave et forrygende comeback med både mål og assister i anden del af sæsonen. Sidst i maj fik fans og journalister så øje på midtbanespillerens støvler, der var i alt andet end god stand – hele det yderste, beskyttende lag manglede på venstre støvles tå, og de engang hvide sko var blevet grå. Grealish var simpelthen blevet overbevist om, at det var heldige støvler, og han turde derfor ikke erstatte dem. Det ser ud til at have virket.
Hvis der er problemer med lugt, kan du bruge en sko deospray, som for eksempel kan købes i Matas til ganske billige penge. Benyt, når skoene er tørret helt igennem. Du ryster dåsen og sprayer direkte ned i skoen, og så må du vente lidt endnu, for sprayen skal være tørret helt væk, før du bruger støvlerne igen. Der findes også deciderede duftkugler til sko, og så er der selvfølgelig en masse husråd, man kan kaste sig ud i. Det siges, at citronskræller eller teposer kan have en positiv virkning, hvis man efterlader dem natten over i sine støvler. Har man overskud til det, er det dog nok både nemmere og mere effektivt at skaffe sig en skodeodorant. Hjælper det ikke, kan man overveje at investere i nye såler til skoene.
Og så kommer der en tid, hvor vi må se i øjnene, at vores gamle støvlekammerater har fortjent at gå på pension. Det måtte Jack Grealish også erfare, og sidst i juli viste han sig også frem med en smart, ternet ny model. Karmaen ramte dog snart: I oktober måtte Grealish sidde ude i tre kampe i træk grundet skade. Han er dog – heldigvis – ved at være klar igen. Hvis det samme støvledrama ikke skal ske for dig, må du hellere tage dig ordentligt af dine fodboldstøvler: Det er nemt, det er effektivt og det er billigt, og specielt hvis du regelmæssigt renser dine sko og holder hygiejnen oppe, kan du forlænge dine støvlers levetid med meget lang tid.
Vist 2246 gange Udskrevet 0 gange Forbehold / Rettigheder »
Næste tip: Sådan øger du værdien på din bolig inden du sælger
Monter selv en sikkerhedslås
Godkendte låse sikrer boligen mod indbrud
Få det perfekte sofabord
Filen er ugyldig eller ikke i det rigtige format (jpg, jpeg, gif, png)
Eller indtast navn og e-mail
Få 3 tilbud via Handyman.dk
Filter: Seneste opgaver TØMRER/SNEDKER ELEKTRIKER VVS MALER MURER GLARMESTER HANDYMAN GARTNER RENGØRING GULVSLIBER KLOAKMESTER
23. sep. 2022 (Udløber: 26-09-2022 kl 10:51) handyman for moving I need worker for help moving in, things like...
15. sep. 2022 (Udløber: 28-09-2022 kl 19:00) Vask af fortelt Vask af fortelt enten inden det tages ned ell...
31. aug. 2022 (Udløber: 28-09-2022 kl 15:30) Fjernelse af gammel havetraktor Hjælp til at køre gammel havetraktor på conta...
11. okt. 2020 (Udløber: 14-10-2020 kl 16:26) Flyt køkken Hej, Jeg vil gerne flytte et lille køkken ind...
Opret opgave Opret håndværker
Lejlighedsvis brug af aluthermo Hej. Er derpå nogen måde noget giftigt ved aluthermo? Kan man på nogen m...
Fødevaresikker lim til keramikkrus? Jeg har et keramikkrus, der er gået i stykker. Det er et enkelt brud, og ser ud som o...
Sletning af profil Hej,Hvordan sletter jeg min profil?Jeg bruger ikke tjenesten, og har derfor ikke brug for ...
Rens Jeg kan desværre ikke selv rense mine møbler så vil høre om det er nog...
Mest populære HANDYMAN artikler
Forlæng dine fodboldstøvlers levetid
Monter en friskluftventil i vinduet. (Biobe ventil)
Fjern træstub på den nemme måde
Handyman - Test din viden Ved du egentligt hvordan du ...? Gå til test »